Na temelju članka 49. stavka 4. Zakona o poljoprivrednom zemljištu („Narodne novine“ broj 20/18, 115/18) i članka 31. Statuta Općine Punat („Službene novine Primorsko- goranske županije“ broj 8/18 i 10/19), Općinsko vijeće Općine Punat na 25. sjednici održanoj 20. prosinca 2019. godine donosi

**PROGRAM**

**korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Punat u 2020. godini**

**Članak 1.**

 Ovim Programom utvrđuje se namjensko trošenje sredstava ostvarenih u 2020. godini od raspolaganja poljoprivrednim zemljištem u vlasništvu Republike Hrvatske na području Općine Punat, i to s osnove: zakupa, prodaje, prodaje izravnom pogodbom, privremenog korištenja i davanje na korištenje izravnom pogodbom.

**Članak 2.**

 Prihod proračuna Općine Punat ostvaren u visini od 65% ukupnih sredstava od raspolaganja poljoprivrednim zemljištem u vlasništvu Republike Hrvatske koje se nalazi na području Općine Punat iznosi **4.000,00 kuna**, a namjenski će se utrošiti za:

* financiranje aktivnosti A 100401 – promidžba i informiranje (natječaji i oglasi).

**Članak 3.**

 Prihod iz članka 2. ovog Programa utrošit će se za podmirenje dijela stvarnih troškova u vezi s provedbom Zakona o poljoprivrednom zemljištu.

**Članak 4.**

Ovaj Program stupa na snagu osmog dana od dana objave u „Službenim novinama Primorsko-goranske županije“.

OPĆINSKO VIJEĆE

OPĆINE PUNAT

 PREDSJEDNIK

 Goran Gržančić, dr.med., v.r.

KLASA: 021-05/19-01/09

URBROJ: 2142-02-01-19-27

U Puntu, 20. prosinca 2019. godine